M for Malaysia ialah sebuah filem dokumentari Malaysia 2019 arahan Dian Lee dan Ineza Roussile. Ia menceritakan mengenai titik tolak yang mengubah lanskap politik Malaysia dan ia menampilkan dokumentasi mengenai Pilihan Raya Umum ke-14 (PRU 14). Filem ini telah terpilih untuk dipertontonkan di CAAM Festival 2019 dan Festival Filem DocEdge 2019, dan ditayangkan di Malaysia pada 12 September 2019. Ia telah dipilih sebagai penyertaan Malaysia untuk Filem Cereka Antarabangsa Terbaik di Anugerah Akademi ke-92.